Shugaban Majalisa yayi maganar farko bayan Buhari ya gabatar da kasafin kudi
Har yanzu tattalin arzikin Najeriya yana cikin matsala – Inji Bukola Saraki
4 months ago 2665 views by Muhammad Malumfashi
- Shugaban Majalisar Dattawa ya nemi a kawo wani kudiri na tattalin arziki a Najeriya
- Bukola Saraki yayi wannan kira ne bayan Buhari ya gabatar da kasafin kudi na 2019
- Saraki yace karyewar farashin man fetur a Duniya ya girgiza tattalin azikin Najeriya
Saraki yayi magana bayan an mikawa Majalisa kasafin kudi
Mun ji labari cewa shugaban majalisar dattawa na Najeriya, Bukola Saraki, yayi wani jawabi bayan shugaban kasa Muhammadu Buhari ya gabatar da kundin kasafin kudin 2019 a gaban ‘Yan Majalisar Tarayya jiya a Garin Abuja.
Saraki ya koka da yadda tattalin arzikin Najeriya ya samu kan sa a cikin shekaru 3 da su ka wuce. Shugaban Majalisar yace farashin mai da kuma matsalar rashin tsaro ya kara sa harkar kasuwanci da komai su ka cabe a Najeriya.
KU KARANTA: Kasafin kudin 2019: Gwamnatin Najeriya za ta sake cin bashin Tiriliyan 1.8
Shugaban Majalisar Dattawan yace mutane da-dama sun rasa aikin su a Najeriya a sakamakon rugujewar tattalin arziki da aka samu a Najeriya kwanaki. Sai dai a cewar sa har yanzu kasar ba ta farfado sosai daga wannan matsala ba.
Sanata Saraki yace har yanzu babu wata nasarar kirki da aka samu wajen fadada tattalin arzikin Najeriya inda yace har gobe Najeriya da man fetur ta ke dogaro. Saraki yace Gwamnati ba ta samu kudin da ta sa rai a kasafin 2016 ba.
Sanatan ya kuma koka da halin da Gwamnatin Najeriya ta ke kara jefa kan ta a dalilin cin makukun bashi tare da kuma rage kashe kudi wajen gina abubuwan more kasa. Don haka ne ya nemi a kawo wani kudiri da zai yi tattalin kasar togaciya.
Hausa NewsTsaron LafiyaDawowar Shugaba Buhari
Police recruitment form How to check BVN on MTN What is civic education Nigerian navy salary structure Best university in Nigeria for medicine
Ga samu ga rashi: Atiku zai rasa goyon bayan kungiyoyi 469 ma damar bai wai waye su ba